wannaphong/clean_thaiwikipedia huggingface dataset:
# วุฒิชัย สงวนวงศ์ชัย
วุฒิชัย สงวนวงศ์ชัย (เกิด 13 มีนาคม พ.ศ. 2501) อดีตรัฐมนตรีช่วยว่าการกระทรวงอุตสาหกรรม ในรัฐบาลชวน หลีกภัย อดีตสมาชิกสภาผู้แทนราษฎรจังหวัดชัยภูมิ สังกัดพรรคไทยรักไทย และเป็นหนึ่งในกรรมการบริหารที่ถูกตัดสิทธิ์ทางการเมือง (บ้านเลขที่ 111)

 ประวัติ 
วุฒิชัย เกิดเมื่อวันที่ 13 มีนาคม พ.ศ. 2501 ที่ อำเภอบำเหน็จณรงค์ จังหวัดชัยภูมิ เป็นบุตรของนายเลี่ยงฮุย นางเง็กงอ สงวนวงศ์ชัย ด้านชีวิตส่วนตัว สมรสกับนางอินทิรา สงวนวงศ์ชัย และมีพี่ชายคือพุฒิพงศ์ สงวนวงศ์ชัย อดีต สว.ชัยภูมิ และอดีต สส.พรรคประชาธิปัตย์ 

สำเร็จการศึกษาระดับปริญญาตรี คณะบริหารธุรกิจ จากมหาวิทยาลัยอัสสัมชัญ

 งานการเมือง 
วุฒิชัย สงวนวงศ์ชัย ได้รับเลือกตั้งเป็นสมาชิกสภาผู้แทนราษฎร จังหวัดชัยภูมิ ติดต่อกันถึง 7 สมัยในหลายสังกัดพรรคการเมืองเช่น พรรคสามัคคีธรรม, พรรคกิจสังคม และ พรรคชาติพัฒนา ต่อมาได้ย้ายมาสังกัดพรรคไทยรักไทย ภายหลังจากการยุบรวมพรรค และได้ถูกตัดสิทธิ์ทางการเมืองเป็นเวลา 5 ปี ในปี พ.ศ. 2550 หลังจากนั้นเขาได้มีส่วนสนับสนุนให้ภรรยา, บุตรชาย และพี่ชาย ลงสมัครรับเลือกตั้งในนามพรรคประชาธิปัตย์

วุฒิชัย สงวนวงศ์ชัย เคยได้รับแต่งตั้งเป็นรัฐมนตรีช่วยว่าการกระทรวงอุตสาหกรรม หลังจากการลาออกของนายปรีชา เลาหพงศ์ชนะ ในรัฐบาลของนายชวน หลีกภัย ซึ่งมีนายสุวัจน์ ลิปตพัลลภ เป็นรัฐมนตรีว่าการฯ

 สมาชิกสภาผู้แทนราษฎร 
วุฒิชัย สงวนวงศ์ชัย ได้รับการเลือกตั้งเป็นสมาชิกสภาผู้แทนราษฎรมาแล้วทั้งหมด 7 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดชัยภูมิ สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดชัยภูมิ สังกัดพรรคสามัคคีธรรม
 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดชัยภูมิ สังกัดพรรคชาติพัฒนา
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดชัยภูมิ สังกัด พรรคชาติพัฒนา
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดชัยภูมิ สังกัดพรรคชาติพัฒนา 
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดชัยภูมิ สังกัดพรรคชาติพัฒนา → พรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดชัยภูมิ พรรคไทยรักไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๗ ตอนที่ ๒๕ ข หน้า ๑, ๑ ธันวาคม ๒๕๔๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๖ ตอนที่ ๒๐ ข หน้า ๙, ๒ ธันวาคม ๒๕๔๒
# โสภณ ศักดาพิศิษฏ์
โสภณ ศักดาพิศิษฏ์ (ชื่อเล่น:จิม)เป็นผู้กำกับที่อยู่ในสังกัดค่ายหนัง จีดีเอช ห้าห้าเก้า

ผลงาน
เขียนบท
ภาพยนตร์
 ชัตเตอร์ กดติดวิญญาณ (2004)
 แฝด (2007)
 สี่แพร่ง (2008)
 โปรแกรมหน้า วิญญาณอาฆาต (Coming Soon) (2008)
 ห้าแพร่ง (2009)
 ลัดดาแลนด์ (Ladda Land) (2011)
 ฝากไว้..ในกายเธอ (The Swimmers) (2014)
 เพื่อน..ที่ระลึก (The Promise) (2017)
 บ้านเช่า..บูชายัญ (Home For Rent) (2023)

ซีรี่ย์
เพื่อนเฮี้ยน..โรงเรียนหลอน ตอน อจินไตย (2015)
เคว้ง (The Stranded) (2019)

กำกับการแสดง
ภาพยนตร์
 โปรแกรมหน้า วิญญาณอาฆาต (Coming Soon)
 ลัดดาแลนด์ (Ladda Land)
 ฝากไว้..ในกายเธอ (The Swimmers)
 เพื่อน..ที่ระลึก (The Promise) 
 บ้านเช่า..บูชายัญ (Home For Rent)

ซีรี่ย์
เพื่อนเฮี้ยน..โรงเรียนหลอน ตอน อจินไตย
เคว้ง (The Stranded)

แหล่งข้อมูลอื่น
 ประวัติ โสภณ ศักดาพิศิษฐ์
# รัตนา จงสุทธานามณี
รัตนา จงสุทธานามณี (เกิด 30 มกราคม พ.ศ. 2507) อดีตที่ปรึกษารัฐมนตรีว่าการกระทรวงการคลัง (อุตตม สาวนายน) อดีตนายกองค์การบริหารส่วนจังหวัดเชียงราย อดีตรองโฆษกประจำสำนักนายกรัฐมนตรี ในรัฐบาลชวน หลีกภัยคำสั่งสำนักนายกรัฐมนตรี ที่ ๑๕/๒๕๔๒ เรื่อง แต่งตั้งข้าราชการการเมือง (นางรัตนา จงสุทธนามณี) และอดีตสมาชิกสภาผู้แทนราษฎรจังหวัดเชียงราย

 ประวัติ 
รัตนา เกิดเมื่อวันที่ 30 มกราคม พ.ศ. 2507 ที่จังหวัดเชียงราย ด้านครอบครัวสมรสกับวันชัย จงสุทธานามณี นายกเทศมนตรีนครเชียงราย มีบุตรคือธนรัช จงสุทธานามณี เลขานุการรัฐมนตรีว่าการกระทรวงการคลัง

สำเร็จการศึกษาชั้นมัธยมศึกษา จากโรงเรียนดำรงราษฎร์สงเคราะห์ ระดับปริญญาตรีคณะบริหารธุรกิจ จากมหาวิทยาลัยหอการค้าไทย และปริญญาโท สาขารัฐศาสตร์ การเมืองการปกครอง จากมหาวิทยาลัยเชียงใหม่ ปี พ.ศ. 2538

 การเมือง 
รัตนา เริ่มทำงานในตำแหน่งเทศมนตรีฝ่ายการศึกษา เทศบาลเมืองเชียงราย หลังจากนั้นจึงได้รับเลือกตั้งเป็นสมาชิกสภาผู้แทนราษฎร จังหวัดเชียงราย ในการเลือกตั้ง พ.ศ. 2538 ในสังกัดพรรคชาติพัฒนา เป็นสมัยแรก และได้รับเลือกตั้งอีกในสมัยต่อมา.หลังจากนั้นได้หันมาทำงานการเมืองท้องถิ่นในนามอิสระพลังประชาชน...ร่ายมนต์เมืองเหนือ! แต่ยังแพ้"จงสุทธนามณี"และเมืองชาละวัน   โดยได้รับเลือกตั้งเป็นนายกองค์การบริหารส่วนจังหวัดเชียงรายสองสมัย ในปี พ.ศ. 2547 ชนะสลักจฤฎดิ์ (ชื่อเดิม: สลักจิต) ติยะไพรัช ภรรยายงยุทธ ติยะไพรัช และได้รับการเลือกตั้งอีกครั้งในปี พ.ศ. 2551 

ในการเลือกตั้งนายกองค์การบริหารส่วนจังหวัดเชียงรายปี พ.ศ. 2555 รัตนาได้ลงสมัครรับเลือกตั้งอีกครั้งโดยแข่งกับสลักจฤฎดิ์ข่าวสด โดยสลักจฤฎดิ์ได้รับเลือกตั้ง อย่างไรก็ตามสลักจฤฎดิ์ได้กระทำความผิดตามกฎหมาย เมื่อวันที่ 12 มีนาคม 2557 ศาลฎีกาจึงได้พิพากษาจำคุกและเพิกถอนสิทธิทางการเมือง สลักจฤฎดิ์ ในข้อหาแจ้งความอันเป็นเท็จต่อเจ้าพนักงาน ตามมาตรา 137 ประมวลกฎหมายอาญา และกระทำการอันเป็นเท็จตาม พรบ.เลือกตั้งสภาท้องถิ่นหรือบริหารท้องถิ่น พ.ศ. 2545 ตามมาตรา 114คุก5ปี ถอนสิทธิเลือกตั้ง10ปีเมียยงยุทธ ติยะไพรัช ไทยรัฐ

ในเดือนสิงหาคม พ.ศ. 2562 รัตนา ได้รับแต่งตั้งให้ดำรงตำแหน่งที่ปรึกษารัฐมนตรีว่าการกระทรวงการคลังสรุปข่าวการประชุมคณะรัฐมนตรี 20 สิงหาคม 2562

 การทำงาน 
ในขณะดำรงตำแหน่งสมาชิกสภาผู้แทนราษฎรได้เป็นผู้ร่วมก่อตั้งโรงเรียนเทศบาล 6 นครเชียงราย (สลากกินแบ่งรัฐบาล) และเมื่อดำรงตำแหน่งนายกองค์การบริหารส่วนจังหวัดเชียงราย ได้จัดตั้ง "โรงเรียนองค์การบริหารส่วนจังหวัดเชียงราย" เป็นโรงเรียนในสังกัดขององค์การบริหารส่วนจังหวัดเป็นแห่งแรกของประเทศไทย โดยใช้โมเดลการเรียนการสอนที่เน้นกระบวนการคิดอย่างเป็นระบบหรือโรงเรียนแห่งการคิด(Thinking School) เปิดคู่กับหลักสูตรกีฬาโรงเรียนอบจ. จัดตั้งศูนย์การเรียนรู้ อบจ.เชียงราย (Discovery Center) และศูนย์วัฒนธรรมนิทัศน์และพิพิธภัณฑ์เมืองเชียงราย 750 ปี

นอกเหนือจากนั้นเป็นผู้ริเริ่มจัดงานเชียงรายดอกไม้งาม โดยนำดอกไม้จากเกษตรกรจังหวัดเพื่อส่งเสริมให้สามารถปลูกพืชและดอกไม้เมืองหนาวที่มีมูลค่าสูงเทศกาลเชียงรายดอกไม้งาม ครั้งที่ 9 และได้จัดตั้งสวนไม่งามริมน้ำกก อันเป็นสถานที่จัดงานเรื่อยมา

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๔ ตอนที่ ๑๘ ข หน้า ๒๙, ๕ ธันวาคม ๒๕๕๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๖ ตอนที่ ๒๐ ข หน้า ๕๘, ๒ ธันวาคม ๒๕๔๒
# แบนชี (ตัวละคร)
แบนชี  หรือชื่อจริง ฌอน แคสซิดี  เป็นตัวละครหนึ่งจากเอ็กซ์เมน พลังพิเศษของเขาคือ สามารถเปล่งเสียงอันทรงพลังออกมาได้ เพียงแค่เขาตะโกนหรือเปล่งเสียงออกมาตามที่เขาต้องการได้ ในชุดของแบนชีจะมีปีกใช้สำหรับบิน เพื่อใช้ประโยชน์จากเสียงของเขาได้ เขาจะใช้เสียงในการพยุงตัวให้บินขึ้นมาได้ ชื่อของเขามาจากแบนชี ซึ่งเป็นวิญญาณหญิงในเทพปกรณัมไอร์แลนด์ เป็นปีศาจที่มีเสียงร้องอันโหยหวน

 ประวัติ 
ฌอนเก็บความลับที่เขาเป็นมนุษย์กลายพันธุ์มาตลอด เขาเติบโตมาในตระกูลผู้ดี เขาเป็นผู้ครองปราสาทในไอร์แลนด์ จบการศึกษาจากวิทยาลัยทรินีตี้ในดับลิน ปริญญาตรีด้านวิทยาศาสตร์ 

เขาสมัครเข้าเป็น Interpol เขาสมรสกับภรรยาของเขา ซึ่งเขาเอาชนะใจเธอจากการแข่งขันกับลูกพี่ลูกน้องของเขา ทอม แคสซิดี ฌอนได้เลื่อนเป็นนักสืบ ระหว่างที่ถูกมอบหมายให้ไปทำภารกิจ ภรรยาและลูกในครรภ์เขาเดินทางกลับไปยังไอร์แลนด์ และประสบเหตุการลอบวางระเบิด ภรรยาของเขาเสียชีวิต แต่ทอมได้ช่วยชีวิตลูกสาวของเขาออกมาได้ และเลี้ยงดูจนเติบใหญ่ โดยที่ฌอนไม่ทราบถึงการที่ภรรยาของเขาตั้งครรภ์ ชอว์นกลับมาจากภารกิจและทราบเรื่องการเสียชีวิตของภรรยา เค้าเสียใจมากและไม่สามารถทนเห็นสิ่งแวดล้อมที่คอยเตือนเขาถึงภรรยาที่เสียไป 

เขาจึงลาออกจาก Interpol และเดินทางมายังนิวยอร์ก แต่ในที่สุดเขาก็ตกสู่ด้านมืด เขาเริ่มก่ออาชญากรรม แต่โดยชาร์ลส์ เซเวียร์ช่วยให้เขาได้สติ และดึงเขาเข้ามาร่วมทีมเอ็กซ์เมน
# ยุทธการกูจู
ยุทธการกูจู เป็นสงครามครั้งที่ 3 และครั้งสุดท้ายระหว่างโครยอและเหลียวโดยสงครามครั้งนี้เกิดขึ้นเมื่อปี ค.ศ. 1018 คราวนี้แม่ทัพใหญ่ของเหลียวคือ เซียว ไป๋หยา ยกทัพมาเองด้วยจำนวนทหารหลายแสนนายส่วนโครยอนำมาโดยอัครมหาเสนาบดี คังกัมชัน ทั้งสองฝ่ายรบกันอย่างดุเดือดแต่ในที่สุดก็เป็นฝ่ายโครยอที่ได้ชัยชนะเซียว ไป๋หยาตายในสงครามครั้งนี้และหลังจากนั้นเหลียวก็ไม่เคยรุกรานโครยออีกเลย
# ซอฮุย
ซอฮุย (942-998) เกิดเมื่อปี ค.ศ. 942 เป็นอัครมหาเสนาบดีที่มีชื่อเสียงคนหนึ่งของ ราชวงศ์โครยอ โดยได้ออกรบต้านกองทัพเหลียวหลายครั้งจนในช่วงบั้นปลายชีวิตสุขภาพร่างกายอ่อนแอจึงได้แต่เข้าร่วมประชุมขุนนางอย่างเดียวมหาเสนาบดีซอฮุยถึงแก่อสัญกรรมเมื่อปี ค.ศ. 998 ในต้นรัชกาล พระเจ้ามกจง เมื่อมหาเสนาซอฮุยสิ้นชีวิตแล้วพระเจ้ามกจงก็โปรดเกล้าให้มหาเสนาซอได้รับพระราชทานแซ่วังคือได้เป็นราชนิกุลและยังโปรดเกล้าให้ยกย่องท่านเป็น รัฐบุรุษแห่งแผ่นดิน อีกด้วย
# สมชาย สหชัยรุ่งเรือง
สมชาย สหชัยรุ่งเรือง (เกิด 20 กันยายน พ.ศ. 2494) อดีตรองโฆษกประจำสำนักนายกรัฐมนตรี ในรัฐบาลชวน หลีกภัย และอดีตสมาชิกสภาผู้แทนราษฎรจังหวัดชลบุรี สังกัดพรรคชาติไทย

 ประวัติ 
สมชัย เกิดเมื่อวันที่ 20 กันยายน พ.ศ. 2494 ที่ อำเภอพนัสนิคม จังหวัดชลบุรี เป็นบุตรของนายยิ่มซ้ง นางอรไท สหชัยรุ่งเรือง ด้านครอบครัวสมรสกับนางอนงค์นาฏ สหชัยรุ่งเรืองบุคคลในข่าว 08/03/58, ไทยรัฐ สำเร็จการศึกษาระดับปริญญาตรี สาขาบริหารธุรกิจ จากมหาวิทยาลัยสุโขทัยธรรมาธิราช เมื่อปี พ.ศ. 2526 และระดับปริญญาโท สาขาวิชาการบริหารการศึกษา จากมหาวิทยาลัยบูรพา

 การทำงาน 
สมชัย ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 เคยดำรงตำแหน่งรองโฆษกประจำสำนักนายกรัฐมนตรี เมื่อปี พ.ศ. 2540คำสั่งสำนักนายกรัฐมนตรี ที่ 381/2540 เรื่อง แต่งตั้งข้าราชการการเมือง (นายสมชาย สหชัยรุ่งเรือง นายสาคร พรหมภักดี นายปาน พึ่งสุจริต)

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้ลงสมัครรับเลือกตั้งสมาชิกสภาผู้แทนราษฎรจังหวัดชลบุรี ในสังกัดพรรคชาติไทย แต่แพ้ให้กับผู้สมัครจากพรรคประชาธิปัตย์ยกทีม

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๙ ตอนที่ ๒๑ ข หน้า ๙, ๔ ธันวาคม ๒๕๔๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๖ ตอนที่ ๒๐ ข หน้า ๓๓, ๒ ธันวาคม ๒๕๔๒
# วงศ์เต่ามะเฟือง
วงศ์เต่ามะเฟือง (วงศ์: Dermochelyidae) เป็นวงศ์ของเต่าทะเลวงศ์หนึ่ง ที่มีขนาดใหญ่ ใช้ชื่อวงศ์ว่า Dermochelyidae

มีรูปร่างโดยรวมคือ มีลำตัวเพรียวยาว กระดองไม่มีแผ่นแข็งปกคลุมแต่มีลักษณะจำเพาะ คือ มีกระดูกรูปร่างหลายเหลี่ยมขนาดเล็กจำนวนมากกระจายอยู่ในชั้นหนังอ่อนนุ่ม กระดูกอ่อนเหล่านี้เรียงตัวเป็นแถวตามความยาวลำตัวและนูนขึ้นมาคล้ายกลีบของผลมะเฟืองอันเป็นที่มาของชื่อสามัญทั้งในภาษาไทยและภาษาอังกฤษ ซึ่งบนหลังมีจำนวน 7 แถว และด้านท้องมี 4 แถว การหุบขากรรไกรล่างเกิดการทำงานของกล้ามเนื้อที่ผ่านไปบนก้านกระดูกโพรไอติก และขากรรไกรติดกับพื้นผิวของก้านกระดูกไพรโอติกที่อยู่ในซัยโนเวียลแคปซูล กระดองท้องไม่มีกระดูกมีโสพลาสทรอนและไม่มีกระดูกพบาสทรอน กระดูกเชิงกรานเชื่อมติดกับกระดองท้องในลักษณะที่ยืดหยุ่นได้

มีขากรรไกรที่ไม่แข็งแรงไม่สามารถขบกัดสัตว์มีกระดองให้แตกได้เหมือนเต่าทะเล ในวงศ์ Cheloniidae หรือเต่าทะเลในปัจจุบัน จึงกินได้แต่เพียงสิ่งมีชีวิตที่มีร่างกายอ่อนหยุ่นอย่าง แมงกะพรุนเท่านั้น อีกทั้งเป็นเต่าที่ดำรงชีวิตอยู่ในระดับน้ำที่ลึกและเย็นกว่า จึงมีการปรับปรุงร่างกายรวมทั้งใช้ความร้อนจากร่างกายที่เกิดจากการทำงานของกล้ามเนื้อครีบใบพายเพื่อยกระดับอุณหภูมิลำตัวให้สูงกว่าอุณหภูมิของน้ำทะเล จึงมีการแพร่กระจายพันธุ์ไปได้กว้างไกลกว่าเต่าทะเลทั่วไป

จัดเป็นวงศ์ที่มีความใหญ่ จึงสามารถแบ่งออกเป็นวงศ์ย่อย ๆ ได้อีก 3 วงศ์ แต่ปัจจุบันได้สูญพันธุ์หมดแล้ว เหลือเพียงแค่ชนิดเดียวเท่านั้น คือ เต่ามะเฟือง (Dermochelys coriacea) ซึ่งเป็นเต่าที่มีขนาดใหญ่ที่สุดในโลกที่พบได้ในปัจจุบัน และถือเป็นเพียงชนิดเดียวเท่านั้นในสกุล Dermochelysวีรยุทธ์ เลาหะจินดา, หน้า 359 วิทยาสัตว์เลื้อยคลานและสัตว์สะเทินน้ำสะเทินบก (พ.ศ. 2552) ISBN 978-616-556-016-0

 วงศ์ย่อยและสกุล 
 † วงศ์ย่อย Desmatochelyinae
 Corochelys 
 Desmatochelys 
 † วงศ์ย่อย Allopleuroninae 
 Allopleuron 
 Eosphargis 
 Glyptochelone 
 Protosphargis 
 วงศ์ย่อย Dermochelyinae 
 † Cosmochelys 
 Dermochelys 
 Dermochelys coriacea 
 † Psephophorus
# แดมบา บา
แดมบา บา (เกิด 25 พฤษภาคม ค.ศ. 1985) เป็นอดีตนักฟุตบอลชาวเซเนกัล ลงเล่นให้กับ สโมสรฟุตบอลลูกาโน เป็นสโมสรสุดท้าย ปัจจุบันเป็นประธานให้กับทีม Albion San Diego ในสหรัฐอเมริกา เป็นสมาคมฟุตบอลที่เป็นอิสระชื่อ National Independent Soccer Association
# รถโคช
รถโคช  เป็นรถยนต์ขนาดใหญ่ ประเภทรถบัส สำหรับขนส่งผู้โดยสาร กลุ่มคนที่เดินทางในระยะสั้น ๆ และระยะยาว ที่เดินทางระหว่างเมือง หรือระหว่างประเทศ แตกต่างจากรถเมล์ที่ออกแบบมาในระยะเดินทางที่สั้นกว่า รถโคชมักมีที่เก็บกระเป๋าแยกออกมาจากชั้นเก็บกระเป๋า และโดยมากจะเก็บสิ่งอำนวยความสะดวกสำหรับการเดินทางยาว ๆ เช่นเบาะที่นั่งสบาย ๆ หรือห้องน้ำ เป็นต้น

คำว่า โคช แต่เดิมนั้นใช้กับ รถม้า ที่ออกแบบเป็นยานพาหนะสำหรับผู้โดยสารมากกว่า 1 คน  มีที่เก็บกระเป๋าของผู้โดยสาร และไปรษณียภัณฑ์ ที่มีซ่อนเก็บไว้ คำนี้ยังประยุกต์กับ ตู้โดยสารในรถไฟในศตวรรษที่ 19 และต่อมาใช้กับรถโดยสารประเภทรถบัส

thumb|รถโคชในไทยจาก DASH MV
# เทรเวอร์ ซินแคลร์
เทรเวอร์ ลอยด์ ซินแคลร์  เกิดเมื่อวันที่ 2 มีนาคม ค.ศ. 1973 เป็นอดีตนักฟุตบอลอาชีพชาวอังกฤษ ซินแคลร์เป็นปีกที่เล่นได้ทั้งซ้ายและขวา เขาเล่นอยู่ในพรีเมียร์ลีก และลงแข่งในฟุตบอลทีมชาติอังกฤษ 12 ครั้ง
# อายาเซะ
อายาเซะ  เป็นนครที่ตั้งอยู่ในตอนกลางของจังหวัดคานางาวะ ประเทศญี่ปุ่น มีขนาดพื้นที่ทั้งสิ้น 22.14 ตารางกิโลเมตร มีจำนวนประชากรทั้งสิ้น 83,100 คน

 ภูมิศาสตร์ 
อายาเซะตั้งอยู่บนที่ราบทางตอนกลางค่อนไปทางเหนือของจังหวัดคานางาวะ ทางตะวันออกของแม่น้ำซางามิ

 เทศบาลข้างเคียง 
 นครเอบินะ
 นครยามาโตะ
 นครฟูจิซาวะ
# อิเซฮาระ
อิเซฮาระ  เป็นนครที่ตั้งอยู่ทางตอนกลางของจังหวัดคานางาวะ ประเทศญี่ปุ่น มีขนาดพื้นที่ทั้งสิ้น 55.56 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 101,473 คน

 ภูมิศาสตร์ 
อิเซฮาระตั้งอยู่ในบริเวณเนินเขาทางตอนกลางของจังหวัดคานางาวะ ส่วนหนึ่งของเขตเทศบาลนครอยู่ในเขตของกึ่งอุทยานแห่งชาติทันซาวาโอยามะ

 เทศบาลข้างเคียง 
 นครอัตสึงิ
 นครฮาดาโนะ
 นครฮิรัตสึกะ
# สมาชิกสภาผู้แทนราษฎรจังหวัดมุกดาหาร
จังหวัดมุกดาหาร มีเขตเลือกตั้งสมาชิกสภาผู้แทนราษฎร 2 เขต (สำหรับการเลือกตั้ง พ.ศ. 2566) 3 มีนาคม 2566. และมีสมาชิกสภาผู้แทนราษฎรแบบแบ่งเขตเลือกตั้งได้ 2 คน จากทั้งหมด 400 คนทั่วประเทศในสภาผู้แทนราษฎรไทย

 ประวัติศาสตร์ 
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยขณะนั้นมุกดาหารยังเป็นเพียงอำเภอหนึ่งของจังหวัดนครพนม

ปี พ.ศ. 2525 มุกดาหารยกฐานะขึ้นเป็นจังหวัด และได้มีการเลือกตั้งสมาชิกสภาผู้แทนราษฎรของจังหวัดเป็นครั้งแรก (ในการเลือกตั้ง พ.ศ. 2526) โดยมีสมาชิกสภาผู้แทนราษฎรชุดแรก คือ นายเฉลิมยศ แสนวิเศษ และ นายปอ ปริปุญโญ

 นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 4 สมัย ได้แก่ นายเฉลิมยศ แสนวิเศษ และนายระวี กิ่งคำวงศ์ 
 สมาชิกสภาผู้แทนราษฎรสตรีคนแรกของจังหวัดมุกดาหาร คือ นางทองสุข ปริปุญโญ (จากการเลือกตั้ง พ.ศ. 2529)
 ตระกูลการเมืองที่ได้รับเลือกตั้งมากที่สุด คือ
 ปริปุญโญ (2 คน) ได้แก่ นายปอ ปริปุญโญ และนางทองสุข ปริปุญโญ

 เขตเลือกตั้ง 
 การเลือกตั้ง  เขตเลือกตั้ง  แผนที่  จำนวน ส.ส. พ.ศ. 2526  เขตเลือกตั้งที่ 1 : ทั้งจังหวัด   2 คน (เขตละ 2 คน) พ.ศ. 2529  พ.ศ. 2531  พ.ศ. 2535/1  พ.ศ. 2535/2  พ.ศ. 2538  พ.ศ. 2539 พ.ศ. 2544 · เขตเลือกตั้งที่ 1 : อำเภอหว้านใหญ่, อำเภอดอนตาล และอำเภอเมืองมุกดาหาร (ยกเว้นตำบลดงมอน ตำบลผึ่งแดด และตำบลนาโสก)· เขตเลือกตั้งที่ 2 : อำเภอนิคมคำสร้อย, อำเภอหนองสูง, อำเภอคำชะอี, อำเภอดงหลวง และอำเภอเมืองมุกดาหาร (เฉพาะตำบลดงมอน ตำบลผึ่งแดด และตำบลนาโสก) 150px2 คน (เขตละ 1 คน) พ.ศ. 2548 พ.ศ. 2549 พ.ศ. 2550  เขตเลือกตั้งที่ 1 : ทั้งจังหวัด  2 คน (เขตละ 2 คน) พ.ศ. 2554 · เขตเลือกตั้งที่ 1 : อำเภอหว้านใหญ่, อำเภอดอนตาล และอำเภอเมืองมุกดาหาร (ยกเว้นตำบลดงมอน ตำบลผึ่งแดด และตำบลนาโสก)· เขตเลือกตั้งที่ 2 : อำเภอนิคมคำสร้อย, อำเภอหนองสูง, อำเภอคำชะอี, อำเภอดงหลวง และอำเภอเมืองมุกดาหาร (เฉพาะตำบลดงมอน ตำบลผึ่งแดด และตำบลนาโสก) 150px2 คน (เขตละ 1 คน) พ.ศ. 2557  พ.ศ. 2562  พ.ศ. 2566 

รายนามสมาชิกสภาผู้แทนราษฎรแบบแบ่งเขต

 ชุดที่ 14–20; พ.ศ. 2526–2539 

 ชุดที่  การเลือกตั้ง  เขตเลือกตั้งที่ 1   ชุดที่ 14 พ.ศ. 2526นายเฉลิมยศ แสนวิเศษ  นายปอ ปริปุญโญ (เสียชีวิต) นายเฉลียว ดีวงศ์ (แทนนายปอ) ชุดที่ 15  พ.ศ. 2529 นางทองสุข ปริปุญโญ  นายระวี กิ่งคำวงศ์ ชุดที่ 16  พ.ศ. 2531 นายเฉลิมยศ แสนวิเศษ  นายระวี กิ่งคำวงศ์ ชุดที่ 17  พ.ศ. 2535/1 นายเฉลิมยศ แสนวิเศษ ร้อยเอก เอนก นาวาพาณิช ชุดที่ 18  พ.ศ. 2535/2 นายระวี กิ่งคำวงศ์ ชุดที่ 19  พ.ศ. 2538 นางวรศุลี เชาว์ศิริกุล ชุดที่ 20  พ.ศ. 2539 นายประมวลศิลป์ โภคสวัสดิ์

 ชุดที่ 21–22; พ.ศ. 2544–2548 

 เขต  ชุดที่ 21 พ.ศ. 2544  ชุดที่ 22 พ.ศ. 2548 1  นายประมวลศิลป์ โภคสวัสดิ์ นายประมวลศิลป์ โภคสวัสดิ์ 2  นางลาวัลย์ ตันติกุลพงศ์ (15px / เลือกตั้งซ่อม) นายวิทยา บุตรดีวงค์

 ชุดที่ 23; พ.ศ. 2550 

 เขต  ชุดที่ 23 พ.ศ. 2550 1  นายวิทยา บุตรดีวงค์ นางวรศุลี เชาว์ศิริกุล 

ชุดที่ 24–26; พ.ศ. 2554–2566

 ชุดที่  การเลือกตั้ง  เขตเลือกตั้งที่ 1  เขตเลือกตั้งที่ 2  ชุดที่ 24  พ.ศ. 2554 นายอนุรักษ์ ตั้งปณิธานนท์  นายบุญฐิน ประทุมลี ชุดที่ 25  พ.ศ. 2562  นายอนุรักษ์ ตั้งปณิธานนท์ (พ้นจากตำแหน่งตามคำพิพากษาของศาลฎีกา/ไม่มีเลือกตั้งซ่อม) ชุดที่ 26  พ.ศ. 2566  นายวิริยะ ทองผา  นายณกร ชารีพันธ์

 รูปภาพ
# นาตาชา นีซ
นาตาชา นีซ  เกิดวันที่ 28 กรกฎาคม ค.ศ. 1988 ที่ ฟองตูเน ซูร์ บัวร์ ในประเทศฝรั่งเศส เป็นนักแสดงภาพยนตร์สำหรับผู้ใหญ่ชาวอเมริกันเชื้อสายฝรั่งเศส

 ประวัติและอาชีพ 
เธอเกิดในฟองตูเน ซูร์ บัวร์ ในประเทศฝรั่งเศส ในวันที่ 28 กรกฎาคม ค.ศ. 1988 และได้ย้ายมายังลอสแอนเจลิส รัฐแคลิฟอร์เนีย เมื่อเธออายุได้ประมาณสามปี เธอเริ่มแสดงภาพยนตร์โป๊เมื่ออายุ 18 ปีภายหลังจากจบโรงเรียนเอกชนในฮอลลีวูด รัฐแคลิฟอร์เนีย ที่ซึ่งเธอทำงานอยู่ในเบอร์เกอร์บาร์

ในเดือนมิถุนายน ค.ศ. 2009 นีซและบุคคลอื่นอีกห้าราย (รวมถึง แคลร์ เดมส์) ต่างถูกจับกุมและจำคุกในข้อหากระทำการถ่ายทำเปลือยอกในที่สาธารณะ ในเดือนพฤษภาคม ค.ศ. 2010  ในเดือนพฤษภาคม ค.ศ. 2010 เธอได้เปิดตัวเว็บไซต์อย่างเป็นทางการของเธอ

นีซได้รับการระบุว่าเป็นไบเซ็กชวลThe Official Naughty Site of Natural Tits Pornstar Natasha Nice | Powered By Puba . Retrieved December 14, 2011.

 รางวัลและการเสนอเข้าชิง 
 เสนอชื่อเข้าชิงรางวัล 2007 ไนท์มูฟ – ดาราหน้าใหม่ยอดเยี่ยม
 เสนอชื่อเข้าชิง AVN อะวอร์ด 2008 – นักแสดงหน้าใหม่ยอดเยี่ยม
 เสนอชื่อเข้าชิง AVN อะวอร์ด 2008 – เบสท์ POV เซ็กซ์ซีน – POV แฟนตาซี 7 
 เสนอชื่อเข้าชิง XBIZ อะวอร์ด 2011 – เว็บไซต์ดาวโป๊แห่งปี
 เสนอชื่อเข้าชิง AVN อะวอร์ด 2011 – โมสท์เอาท์เทรเจียสเซ็กซ์ซีน – รอคโคบิชพาร์ตี้ 2 
 เสนอชื่อเข้าชิง AVN อะวอร์ด 2012 – นักแสดงหญิงยอดเยี่ยม - เดียร์แอบบี้
# รูวาแห่งอันตานานาริโว
รูวาแห่งอันตานานารีโว  เป็นพระราชวังหลวงและศูนย์กลางของมาดากัสการ์ และเป็นที่ประทับของพระประมุขของมาดากัสการ์ในสมัยราชวงศ์เมรีนา ช่วงคริสต์ศตวรรษที่ 17 และ 18 รวมทั้งเป็นที่ประทับของพระมหากษัตริย์แห่งราชอาณาจักรมาดากัสการ์ทุกพระองค์ ตั้งอยู่ที่ใจกลางของกรุงอันตานานารีโว ซึ่งเป็นจุดที่สูงที่สุดของอานาลามันกา (เนินเขาทั้ง 12 แห่งอีเมรีนา) กษัตริย์แห่งเมรีนา พระนามว่า สมเด็จพระเจ้าอันเดรียนจากาแห่งเมรีนา ซึ่งปกครองอาณาจักรในช่วงปี พ.ศ. 2153 ถึง พ.ศ. 2173 ได้เข้ายึดครองอานาลามันกามาจากกษัตริย์แห่งวาซิมบาในช่วง พ.ศ. 2153 ถึง พ.ศ. 2168 และทรงตัดสินพระทัยเลือกที่นี้เป็นที่ตั้งของพระราชวังหลวงแห่งแรก และพระมหากษัตริย์ทรงประทับที่พระราชวังนี้ตลอดมาจนกระทั่งระบอบกษัตริย์ถูกล้มล้างโดยจักรวรรดินิยมฝรั่งเศส ในปี พ.ศ. 2439
# คาชิมะ แอนต์เลอส์
คาชิมะแอนต์เลอส์  เป็นสโมสรฟุตบอลอาชีพ จากเมืองคาชิมะ จังหวัดอิบารากิ ประเทศญี่ปุ่น เล่นอยู่ในเจ1 ลีก

นับตั้งแต่มีการก่อตั้งเจลีกขึ้นมาในปี ค.ศ. 1993 คาชิมะแอนต์เลอส์เป็นสโมสรฟุตบอลที่ประสบความสำเร็จสูงสุดของญี่ปุ่น และยังได้รองแชมป์ ฟุตบอลสโมสรโลก หรือ ฟีฟ่าคลับเวิลด์คัพ 1 สมัยด้วย และหากไม่นับรวมผลงานในระดับทวีป ด้วยการคว้าตำแหน่งชนะเลิศเจลีกถึง 8 สมัย, เจลีกคัพ 6 สมัย, เอมเพอเรอร์คัพ 5 สมัย และจบอันดับไม่เกินอันดับที่ 5 เฉลี่ยทุกฤดูกาลสูงถึงร้อยละ 70  และเป็นสโมสรแรกที่ได้แชมป์เจลีกติดต่อกันถึง 3 ฤดูกาล รวมถึงการได้ 3 แชมป์หรือทริปเปิลแชมป์ภายในฤดูกาลเดียวกันด้วย

สัญลักษณ์ตลอดจนฉายาและตัวนำโชคของสโมสร คือ เขากวาง หรือกวางป่า อันเนื่องจากคาชิมะ (鹿島) สถานที่ตั้งสโมสร ในภาษาญี่ปุ่น แปลตรงตัวได้ว่า "เกาะกวาง"

 เกียรติประวัติ 
 เจ1 ลีก:
 ชนะเลิศ (8) : 1996, 1998, 2000, 2001, 2007, 2008, 2009, 2016
 รองชนะเลิศ (2) : 1993, 1997
 เอมเพอเรอร์คัพ:
 ชนะเลิศ (5) : 1997, 2000, 2007, 2010, 2016
 รองชนะเลิศ (2) : 1993, 2002
 เจลีกคัพ: ชนะเลิศ (6) : 1997, 2000, 2002, 2011, 2012, 2015
 รองชนะเลิศ (3) : 1999, 2003, 2006
 เจแปนนิส ซูเปอร์คัพ:
 ชนะเลิศ (6) : 1997, 1998, 1999, 2009, 2010, 2017
 รองชนะเลิศ (4) : 2001, 2002, 2008, 2011
 เอเอฟซีแชมเปียนส์ลีก:
 ชนะเลิศ (1) : 2018
 A3 แชมเปียนส์คัพ:
 ชนะเลิศ (1) : 2003
 ฟีฟ่าคลับเวิลด์คัพ  :
 รองชนะเลิศ (1) : 2016
 อันดับ 3 (1) : 2018
# การแถลงนโยบายประจำปีต่อรัฐสภา (สหรัฐอเมริกา)
การแถลงนโยบายประจำปีต่อรัฐสภา  เป็นการรายงานประจำปีโดยประธานาธิบดีแห่งสหรัฐอเมริกาต่อรัฐสภาสหรัฐอเมริกา การแถลงนโยบายดังกล่าวไม่เพียงรายงานสถานะของชาติเท่านั้น แต่ยังให้ประธานาธิบดีร่างโครงวาระนิติบัญญัติ (ซึ่งเขาต้องการความร่วมมือจากรัฐสภา) และบุริมภาพแห่งชาติของเขาBen's Guide to U.S. Government ; United States Government Printing Office

การปฏิบัตินี้มาจากคำสั่งกำหนดต่อประธานาธิบดีในมาตรา 2 ของรัฐธรรมนูญแห่งสหรัฐอเมริกา ตามประเพณี ประธานาธิบดีแถลงนโยบายเป็นประจำทุกปี

ขณะที่การแถลงนโยบายดังกล่าวไม่จำเป็นต้องเป็นการกล่าวสุนทรพจน์ แต่ประธานาธิบดีทุกคนนับแต่วูดโรว์ วิลสันได้แปลงรายงานการแถลงนโยบายเป็นการกล่าวสุนทรพจน์ก่อนสมัยประชุมร่วมสองสภา ก่อนหน้านั้น ประธานาธิบดีส่วนใหญ่ส่งการแถลงนโยบายเป็นรายงานลายลักษณ์อักษร

นับแต่วิลสัน การแถลงนโยบายประจำปีตามปกติมีขึ้นในเดือนมกราคมก่อนสมัยประชุมร่วมสองสภาของสหรัฐอเมริกา และจัดขึ้นในห้องประชุมสภาผู้แทนราษฎรในอาคารรัฐสภาสหรัฐอเมริกา

สิ่งที่ริเริ่มขึ้นเป็นการสื่อสารระหว่างประธานาธิบดีกับรัฐสภาได้กลายมาเป็นการสื่อสารระหว่างประธานาธิบดีกับประชาชนแห่งสหรัฐอเมริกา นับแต่การประดิษฐ์วิทยุ และจากนั้นโทรทัศน์ สุนทรพจน์นี้ได้รับการกระจายเสียงสดในเครือข่ายส่วนมาก จองรายการตามกำหนด เพื่อเข้าถึงผู้ชมทางโทรทัศน์ใหญ่ที่สุด สุนทรพจน์นี้ ซึ่งเดิมมีขึ้นในช่วงกลางวัน ปัจจุบันจึงมักมีขึ้นในช่วงเย็น หลังเวลา 21.00 น. เวลาตะวันออก (UTC−05)

เช่นเดียวกัน ในช่วงทศวรรษล่าสุด ประธานาธิบดีที่เพิ่งรับตำแหน่งใหม่ ๆ อย่างเป็นทางการถูกเลือกให้กล่าวสุนทรพจน์ต่อสมัยประชุมร่วมสองสภาในช่วงไม่กี่เดือนแรกในการดำรงตำแหน่งประธานาธิบดี แต่ไม่นับว่าเป็นการแถลงนโยบายประจำปีอย่างเป็นทางการ
# ปีเตอร์ โอนีล
ปีเตอร์ ชาลส์ แพร์ โอนีล  เกิดวันที่ 13 กุมภาพันธ์ ค.ศ. 1965 เป็นอดีตนายกรัฐมนตรีของประเทศปาปัวนิวกินี เขาเป็นผู้นำพรรคสภาแห่งชาติประชาชน และเป็นตัวแทนของเขตเลือกตั้งลาลีบูแพนเจีย

 ประวัติ 
ไบรอัน โอนีล ซึ่งเป็นพ่อของปีเตอร์ โอนีล เป็นผู้พิพากษาชาวออสเตรเลียเชื้อสายไอริช ส่วน อะแวมโบ ยารี ผู้เป็นแม่ของเขานั้นเป็นชาวปาปัวนิวกินี ซึ่งมาจากจังหวัดไฮแลนด์ใต้ และพ่อของเขาได้ย้ายไปอยู่ที่ประเทศปาปัวนิวกินีใน ค.ศ. 1949 ในฐานะที่เป็นเจ้าหน้าที่เขตรัฐบาลออสเตรเลีย มีความรู้ในภาษาตอกปีซินในฐานะตำแหน่งเจ้าหน้าที่อำเภอ ในภายหลังเขาได้ทำหน้าที่เป็นผู้พิพากษาในโกโรกา จนกระทั่งเขาเสียชีวิตใน ค.ศ. 1982

ปีเตอร์ โอนีล ได้รับการศึกษาที่โรงเรียนประถมแพนเจีย, โรงเรียนมัธยมลาลีบู และโรงเรียนมัธยมโกโรกา ภายหลังจบหลักสูตรเขาได้ศึกษาต่อที่มหาวิทยาลัยปาปัวนิวกินี และสำเร็จการศึกษาในระดับปริญญาตรีสาขาพาณิชย์และการบัญชีใน ค.ศ. 1986 

เดิม ปีเตอร์ โอนีล เคยเป็นนักธุรกิจมาก่อนที่จะเข้าสู่วงการการเมือง ใน ค.ศ. 2011 เขาอาศัยอยู่ในพอร์ตมอร์สบีกับคู่สมรสพร้อมกับเด็กห้าคน ซึ่งเป็นบุตรสาวสองคน และบุตรชายสามคน โดยที่ทั้งหมดต่างได้รับการส่งเข้าศึกษาที่โรงเรียนประจำ ในประเทศออสเตรเลีย (ยกเว้นบุตรคนโตกับบุตรคนสุดท้องของเขา)
# พระแก้วนิลกัณฐพรพายัพ
พระแก้วนิลกัณฐพรพายัพ  เป็นพระพุทธรูปแก้วเขียว ปางสมาธิ หน้าตักกว้าง 2 นิ้ว เป็นพระแก้วประจำรัชกาลที่ 7

ประวัติ
เมื่อปีพุทธศักราช 2469 พระบาทสมเด็จพระปกเกล้าเจ้าอยู่หัวเสด็จพระราชดำเนินไปนครลำปาง นายสุก สิทธิพลเมฆ ได้ทูลเกล้าทูลกระหม่อมถวายพระพุทธรูปทำด้วยแก้วสีเขียว ปางสมาธิ หน้าตักกว้าง 2 นิ้ว แด่องค์ล้นเกล้ารัชกาลที่ 7 ซึ่งเป็นที่พอพระราชหฤทัย โปรดเกล้าฯ ให้ฉลองร่วมในงานเฉลิมพระชนมพรรษา เมื่อพุทธศักราช 2471 เป็นพระแก้วประจำรัชกาลที่ 7
# Salmonella
Salmonella เป็นแบคทีเรียแกรมลบรูปท่อนไม่สร้างสปอร์ที่เป็นสาเหตุของอาหารเป็นพิษที่พบได้บ่อยที่สุด และจำนวนแบคทีเรียชนิดนี้ในอาหารเพียงเล็กน้อยทำให้เกิดอาการเจ็บป่วยได้ สามารถเติบโตได้ที่อุณหภูมิในขอบเขตระหว่าง 8-45 องศาเซลเซียส ในอาหารที่มีความเป็นกรด-ด่างระหว่าง 4-9 อาหารที่มาจากสัตว์เช่นเนื้อสัตว์ดิบ/ปรุงไม่สุก หรือซากเป็ดไก่ ไข่ดิบ ผลิตภัณฑ์ที่มีไข่ดิบ นมดิบหรือนมที่ไม่ได้ผ่านการฆ่าเชื้อ และผลิตภัณฑ์จากนมเช่น เนย ไอศกรีม เนยแข็งและผักบางชนิด สามารถนำเชื้อก่อโรค Salmonella จากสัตว์มาสู่คนได้ การใช้น้ำที่สกปรกทางการเกษตรหรือใช้ล้างอาหารสดทำให้เกิดการปนเปื้อนได้เช่นกัน

อาการของอาหารเป็นพิษที่เกิดจาก Salmonella เป็นเช่นเดียวกับจุลินทรีย์ที่มาจากระบบทางเดินอาหารอื่นๆ เกี่ยวข้องกับอาการถ่ายเป็นน้ำ อาเจียน ปวดท้องและมีไข้ เฉพาะโดยการทดสอบจุลินทรีย์ในอุจจาระของคนจึงจะจำแนกเชื้อที่ก่อโรคได้ ทำให้เกิดไข้ไทฟอยด์ การติดเชื้อ Salmonella สามารถส่งผ่านระหว่างคน และระหว่างคนกับสัตว์ได้